નવી દિલ્હી- ડૉલરની સરખામણીએ ભારતીય ચલણ રુપિયામાં સતત ઘટાડો થઈ રહ્યો છે. છેલ્લા કેટલાંક સમયથી જાણકારો જેની આશંકા વ્યક્ત કરી રહ્યાં હતાં કે, રુપિયો 70ને પાર થશે તે આશંકા આખરે સાચી પડી રહી છે. અને મંગળવારે ડોલર સામે રુપિયો પ્રથમ વખત 70નો આંક વટાવી ગયો છે. મંગળવારે ડૉલરની સરખામણીએ રુપિયો થોડો મજબૂત રહ્યો અને કારોબારની શરુઆત 69.85ના સ્તરે કર્યા બાદ રુપિયામાં ઘટાડો નોંધાયો હતો. માર્કેટની શરુઆતમાં રુપિયો ફરી એકવાર નબળો પડવાની શરુઆત થઈ હતી. અને એક સમયે ડૉલરની સરખામણીમાં રુપિયો 70.07ના સ્તરે પહોંચી ગયો હતો.